江陵愁望有寄 (唐)鱼玄机 枫叶千枝复万枝,江桥掩映暮帆迟。
忆君心似西江水,日夜东流无歇时。
江南行 (唐)张潮 茨菰叶烂别西湾,莲子花开犹未还。
妾梦不离江水上,人传郎在凤凰山。
江南曲 (唐)于鹄 偶向江边采白菽,还随女伴赛江神。
众中不敢分明语,暗掷金钱卜远人。
江南曲 (唐)李益 嫁得瞿塘贾,朝朝误妾期。
早知潮有信,嫁与弄潮儿。
望夫石 (唐)王建 望夫处,江悠悠,化为石,不回头。
山头日日风复雨,行人归来石应语。